
Morbus  est  nullus,  qui  symptomata  gravio- 
ra  aut  magis  periculosa,  quam  Tetanus  a  vul- 
neribus  inductus,  exhibet ;  fere  semper  enim, 
miserum  aegrum  horrifice  torquendo,  in  mor- 
tem desinit,  (omnibus  nostrse  artis  remediis 
ludibrio  habitis). 

Medici  igitur  summam  attentionem,  ejus 
autem  praecipue  qui  artem  salutiferam  cali- 
dis  in  regionibus  facit,  hand  dubie  meretur, 
ubi  tarn  saepe  vulnera,  sivc  a  casu  diro,  vel 
cliirurgi  manu,  illata,  sequitur. 

Quanquam  a  temporibus  Hippocratis,  multi 
de  hoc  morbo  disseruerunt,  tamen  scripta 
eorum  ad  lumen  huic  rei  offundendum,  mini- 
mum contulisse,  confitendum  est :  naturam- 
que  ejus,  et  medendi  rationem  rectam,  atra 
caligine  adhuc  involvi,  semperque  fbrsan  in- 
volutum  iri,  donee  generis  nervosi  natura 
plenius  enucleata  sit,  vere  dici  potest.  Hanc 
rem  itaque  persequendo,  quam  morbi  cur- 
sum  brevissime  describere,  remediaque  utilis- 
sima  enumerare,  usu  medicorum  summorum 
flrmata,  hoc  opusculo  nihil  amphus  aggre- 
diar. 

Tetanus,  a  scriptoribus  medicis  in  varias 
species,  prout  singulares  partes  spasmo  affec- 
tse  sint,  divisus  est.  Sic,  cum  partes  poste- 
riores  colli  truncique  musculi  maxime  spas- 
mis  afficiuntur,  et  corpus  retro  incurvant, 
Opist  hot lono}>  appellatur.  Contraque,  cum  mus- 
culi corporis  anteriores  vehementius,  quam  ii 
quibus  oppositi,  corpusque  antrorsum  flec- 
tunt,  Emprost hot oiws  nomen  ei  inditum  est. 
Et  si  rigiditas  spastica,  prascipue  in  niaxillis 

insidet,  Trismus  dicitur.  Postremo,  cum  mus- 
culi  corporis  anteriores,  posterioresque  ex  ae- 
quo afficiuntur,  adeo  ut  corpus  rectum  et 
immobile  retineant,  Tetanus  Rectus  nomina- 
tor, vel  Tetanus  strictius  dictus.  Hujus  mor- 
bi  aliae  quaedam  species  sunt,  quae  tamen 
mentionem  minime  merentur ;  utpote  tam 
rarissime  occurrunt,  et  fortasse  nunc  in  libris 
tantummodo  reperiri  possunt. 

Omnes  species  quidem  nunc  dictae,  (vix 
notatu  dignum  est),  ut  formae  diversae  tantum 
unius  ejusdemque  morbi,  habendae  sunt;  et 
ex  his  opisthotonos  longe  frequentius  se  os- 
tendit,  quam  emprosthotonos. 


H/STORTA  ET  SIGNA. 


Omnibus  anni  tempestatibus,  mortales  hie 
morbus  invadit ;  plerumque  calidis  in  regio- 

nibus,  earundemque  fervidissimis  temporibus : 
sed  in  plagis  frigidioribus,  vulnera  a  tetano 
minime  vacant,  et  mihi,  in  nostro  nosocomio, 
hiberno  tempore,  ejus  exempla  complura  vi- 
dere,  contigit. 

Proclivitas  in  hoc  malum,  nec  ab  aetate, 
sexu,  nec  temperamento,  pendet;  tamen,  eos 
florente  astate  magis  quam  vitae  ullo  alio  tem- 
pore, adorire  videtur:  mares  quoque  quam 
fceminae,  validi  potius  quam  infirmi,  proclivi- 
ores  esse  dicuntur.  In  genus  humanum  stra- 
gem  non  solum  edit :  Moseleius  *  enim,  ani- 
mantium  omne  genus  ei  obnoxium  esse,  se- 
que  equos  multos  ab  eo  abreptos  vidisse  as- 
sent. 

Morbus  de  quo  nunc  agitur,  non  tarn  cito 
se  ostendit,  postquam  corpus  causis  excitan- 
tibus  objectum  fuerit,  quam  tetanus  idiopa- 
thicus.  Hie  fere  nunquam  post  diem  quar- 
tam;  ille  raro  donee  quinque  octove  dies 
elapsi  sint,  apparet,  sed  interdum  non  citius 


*  On  Tropical  Diseases. 

tribus  vcl  quatuor  hebdomadis  quibus  vul- 
nus  illatum  sit,  vulneribus  saepe  bene  se  ha- 
bentibus,  et  nullo  dolore  in  iis  neque  moles- 
tia  urgentibus.    Blaneus  de  hac  re  disserens, 
ita  loquitur  :  "  That  the  locked  jaw  did  not 
"  take  in  those  cases  in  which  the  wound  had 
"  a  foul  or  gangrenous  appearance  more  than 
"in  others  ;  for  those  that  digested  and  cica- 
"  trized  favourably,  were  equally  apt  to  be 
"  affected  by  it  *."  Haud  parvi  nominis  mul- 
ti  medici  eadem  in  eorum  scriptis  annotave- 
runt.    Itaque,  hunc  morbum  se  vulgo  mul- 
to  latins  per  corpus  diffundere,  quam  multi 
ad  crcdendum  inducti  sunt,  in  multis  exem- 
plis,  verisimile  estj  ab  irritatione  directa  par- 
tis laesas  non  provenientem,  sed  totum  ejus 
cursum,  sine  ullo  stimulo  assiduo  percurren- 
tem.    Ad  hanc  rem,  in  medendi  ratione,  ad- 
jungere  animum  medico,  non  levis  momenti 
est ;  forsan  enim  huic,  exitum  infelicem,  qui 
partis  laesa?  amputationcm  tain  saepe  consecu- 


*  On  Diseases  of  Seamen. 

tus  est,  referri  oportet :  et  si  ita  res  se  habet, 
omne  commercium,  inter  partem  vulneratam 
et  cerebrum,  tollendi  usus,  aegro  nihil  com- 
modi  afFeret,  sed  dolores  tantum  augebit. 
Attamen,  de  hac  re,  adhuc  sub  judice  lis  est. 

Plagae  nullum  aspectum  aut  ullum  aliud 
signum,  ante  cervicis  maxiUarumque  rigidita- 
tem,  (quantum  scimus),  in  tetanu  traumatico 
vero,  qui  ejus  adventum  certe  indicaret,  do- 
lendum  est ;  adeo  ut,  ad  ei  occurrendum  no- 
bis  auxilio  foret.  Nonnulli  quidem  scriptores, 
plagae  facies  quasdam  aliaque  descripserunt, 
quae  morbi  adventum  portendere  opinati  sunt : 
haec  autem  in  multis  exemplis  fortuita  consi- 
deranda  sunt,  et  quae  magis  vulneris  ipsius 
naturae  propriae,  vel  idiosyncrasi,  quam  morbi 
hujus  diri,  attribui  debent.  Tamen  in  quibus- 
dam  casibus,  morbum  omnino  pendere  ab  par- 
tis sauciae  irritatione  directa;  scil.  ossium  frag- 
mentis,  pure  vitiate,  similibusque,  illato,  non- 
nunquam  evenit.   In  talibus  exemplis,  plagaa 
mutatio  vulgo  comitatur,  vel  morbum  ante- 
cedit ;  sed  hoc  a  priore  differt  quodammodoj 

utpote  spasmi  in  vulnere  vulgo  ortum  du- 
cunt,  et  irritatione  partis  amota,  malum  fre- 
quentissime  abiit ;  altero  autem,  res  nequa- 
quam  ita  se  habet.  Veruntamen,  indicia  quae 
mali  istos  duos  status  designant,  adhuc  non 
prorsus  exposita  esse,  confitendiun  est. 

Quantum  diuturnitatem  attinet  signorum 
et  conjunctionem,  hie  morbus  aliquantum  va- 
riat.  In  quibusdam  exemplis,  brevissimo  tem- 
pore ad  summum  attigit.  Illust.  Gregorius  * 
famuli,  qui  tttano  extinctus  est  quarta  horae 
parte,  vulnere  pollicis  manus  illato,  exem- 
plum  mirum  tradit.  Hoc  autem  rarissime  ac- 
cidit  j  morbus  enim  vulgo  lentius  progredi- 
tur. 

Malo  incipiente,  partis  superioris  cervicis 
musculi  rigiditate  levique  dolore  lacessuntur, 
rheumatismum  referente,  quae  paulatim  aucta, 
capitis  motum  aliquatenus  impedit.  Paulo  post 
se  ad  musculos  maxillae inferioris,  eosque  circa 
linguam  imam  et  fauces,  in  his  partibus  sen- 


*  In  3u'i8  Praelect. 

sum  molestum  efficientem,  una  cum  manden- 
di  deglutiendique  cibi  orane  genus  difficultate, 
dinundit.  Nunc  asgrotus,  coarcuationem  per 
pectus,  brevique  dolorem  subter  sterno  con- 
queritur,  inde  dorsum,  quasi  per  diaphragma, 
in  spinam  vertebralem,  penetrantem :  hunc 
statum,  musculorum  contractio  spasmodica 
qui  colli  parte  posteriore  siti  sunt,  antea  ri- 
giditate  affecti,  excipiunt,  atque  caput  vehe- 
menter  retrorsum  trahitur.    Postea  maxilla? 
inferioris  musculi,  prius  aliqua  ex  parte  af- 
fecti,  nunc   rigiditate   spastica   adeo  gra- 
vissima  tentantur,  ut  os  ne  quidem  aperiri 
potest.    Morbo  stadium  percurrente,  partis 
cervicis  posterioris  musculorum  contractioUes 
spastica?  vi  multum  augentur,  et  prout  dolor 
subter  sterno  magis  frequens  sit,  repetuntur : 
qui  dolor  ut  signum  pathognomonicum  hujus 
morbi  habendus  est,  et  fere  semper  spasmos 
in  corporis  parte  posteriore,  antecedere  ob- 
servatur.   Tandem  ad  caeteras  corporis  par- 
tes  brevissime  progreditur.   Hi  musculi  qui 
spinam  percurrunt,  magna  vi  spasmis  inten- 

duntur,  et  ut  illi  cervicis,  corpus  recurvando 
juvant.  Proxime  malum  ad  membra  inferiora 
obrepit,  quag  cito  adeo  rigida  facta  sunt,  ut 
segro  potestatem  ea  movendi  adimeret ;  et 
modo  ob  morbi  vim,  situ  medio  inter  latera- 
lem  et  dorsalem  decumbere  coactus  est  : 
modo  occiput  calcesque  tantum  lectum  con- 
tingunt,  corpore  tantopere  recurvato;  etiam- 
que  spasmos  adeo  gravissimos  esse  interdum 
accidit,  ut  ex  lecto  eum  pedibus  praecedenti- 
bus,  ejiciant.  Ubi  eo  processum  est  gravita- 
tis,  inguinum  dolores  violenti  urgent ;  illico 
abdominis  musculi  tanta  rigiditate  spastica 
consecuti,  ut  introrsum  valide  trahantur,  at- 
que  tabulam  duritia  aequant. 

Jam  morbi  vis  tanta  est,  ut  musculi 
qui  corpus  flectunt  et  extendunt,  ex  aequo 
intenduntur ;  quo  fit,  ut  corpus  reddatur  rec- 
tum rigidumque :  status  miser,  quo  aeger. 
nunc  jacet,  doloris  spasmorumque  recursu 
frequenti  vexatus,  facilius  animo  concipi, 
quam-describi  potest. 

Vultus,  qui  sub  morbi  initio,  plerumque 
pallidus  et  multum  demissus  est,  nunc  aspec- 
tum  maxime  horribilem,  ex  faciei  musculis 
tam  modis  diversis  tortis,  induit.    Frons  cor- 
rugatur :  modo  partis  unius  faciei  musculi, 
modo  aeque  gravissime  torquentur:  saepissime 
raagnopere  genis  retractis,  dentes  in  con- 
spectum  veniunt,  simulque  humor  spumosus 
ex  ore  profluit :  non  infrequenter  lingua 
spasmis   adeo  violentissimis  corripitur,  ut 
ex  ore  proferatur,  et  saepe  horrifice  lacere- 
tur,  compressione  subita  dentium,  nisi  pre- 
cautum  sit.     Oculi  porro  nunc  in  orbitis 
fixi  et  collapsi,  tunc  motu  rapido  circum- 
voluti,  et  lachrymarum  flumine  largo  hu- 
m^ctantur.    His  spasmis  urgentibus,  inter- 
dum  aegri  facies  tam  in  mirum  modum  mu- 
tatur,  ut  flos  juventutis,  senectutis,  innumeris 
malis  vitaa  laborios*  confectae,  speciem  sibi 
assumpserit;  etiamque  ut  ejus  consanguine 
ilium  non  cognoscere  potuissent. 

Morbi  cursu  prope  peracto,  magis  fre- 
quentes,  graviores  latiusque  diffusi,  spasnu 

mint,  mentis  perturbatione  vel  delirio,  una 
cum  sudore  viscido,  frigido,  per  totum  cor- 
pus, stipati;  viribusque  aegri  colabefactis,  cito 
convulsione  universo  correptus,  quae  finem 
vitas  miserae  facit. 

Spasmi  non  sunt  perpetui,  sed  remissionem 
aliquantum  admittunt ;  tamen  hasc  adeo  nun- 
quam  perfecta  est,  ut  musculos  sub  volunta- 
tis imperio  agere  sinat;  nec  tamdiu  durat, 
ut  aegro  somnumcapere  liceat;  nam  paroxys- 
mus  unaquaque  horae  quarta  aut  sexta  parte 
renovatur,  et  frequentius  evadit,  morbo  pro- 
grediente,  vel  pro  aliqua  causa  excitante  ad- 
mota,  velut  alimentum  vel  solidum  aut  li- 
quidum  conatu  deglutiendi,  corporis  motu, 
colloquio,  animi  levibus  affectibus,  etiamque 
manus  tactu  ad  ictum  arteriarum  exploran- 
dum  :  quae  omnia  spasmos  revocare  cognita 
fuerunt. 

Malo  tarn  gravi,  ut  sensorii  functiones 
tamdiu  illaesae  effiigerent,  non  parum  mirum 
est,  ssepe  per  cursum  totum  ejus,  et  fere  nun- 
quam  laborare,  donee  longe  processerit, 
cum  mors  appropinquaverit.    Respiratio  pul- 

susque  (nisi  paroxysmo  urgente)  a  statu 
eorum  naturali  parum  discedunt,  donee 
systematis  vires  frangi  coeperint,  morbi  stadio 
progresso.  In  hac  re,  a  tetano  idiopathico 
mnltum  differt,  qui  vulgo  cum  systematis 
affectione  magis  generali  stipatur.  Cibi  ap- 
petitus,  plerumque  per  majorem  morbi  spa- 
tium,  perdurat :  aeger  autem,  saepe  summen- 
do  eum,  prohibetur,  ne  deglutiendo  dolores 
moveantur,  vel  ex  tota  deglutitionis  interpel- 
lation, quae  haud  raro  accidit.  Alvus  fere 
valde  adstricta  est,  adeo  ut  difficillime  a  me- 
dicaminibus  potentissimis,  aut  per  os  vel 
anum  administratis,  solvatur.  Hoc,  a  malo 
tunicam  musculosam  intestinorum  infestante, 
pendere  verisimile  est ;  magisque  eo  quoniam 
urinse  retentio,  vesicae  sphinctere  a  spas- 
mo  correpto,  haud  raro  adest.  Excretio 
cutis  a  superficie,  raro  quantitate  justa  effun- 
ditur,  nisi  paroxysmi  frequentissimi  gravissi- 
mique  fuerint,  cum  corporis  calor  aliquan- 
tum  augeatui-  sudore  stipatus :  plerumque  ta- 
men  non  semet  ostendit,  donee  morbi  sla- 

dium  provectum,  et  quum  praecipue  in  ca- 
pite  truncoque  prorumpit  ;  non  saepe  sani 
generis,  sed  viscidus  gelidusque,  augescens 
prout  aegri  robur  et  vires  imminuantur,  atque 
mortis  precursor  fere  habendus  est. 


CAUSM 


Hie  morbus,  ab  injuria  nervis  illata,  ex  vul- 
neribus laceratis,  punctis,  vel  contusis  oritur; 
ossibus  fractis;  interdum  post  dentes  extrac- 
tas,  etiamque  venae  sectionem  *,  multis  simi- 
libusque  ;  saepissime  calidis  in  regionibus 
membro  amputate,  et  aliis  operationibus  chi- 
rurgicis.  Adeo  frequens  est,  post  obsidio- 
nem  memorabilem  in  India  Occidentali,  ut 
quinque  ex  sex  hominibus,  qui  amputatio- 


*  Ed.  Med.  Comment,  vol.  i. 

nem  subierunt,  eo  tentati  sint,  judicatum  est. 
Hoc  malum  saepius  vulneribus  laceratis  vel 
contusis,  corporis  partibus  extremis  illatis, 
sicut  manibus  pedibusque,  ab  ligni  ossiumve 
fragmentis,  globulis  plumbeis  ex  tormentis 
beUicis  ejectis,  frustis  vitrei  fractis,  aliisque 
rebus  acutis,  ortum  trahit :  et  quod  admo- 
dum  mirum  est,  a  vulneribus  levissimis  fre- 
quentius,  quam  gravioribus  ;  quatenus  vul- 
nus,  cutem  vix  penetrans,  eum  inducere, 
proditum  est.    Excretionis  cuticularis  sup- 
pressionem,  calidis  in  plagis,  maxime  valere, 
in  morbidam  irritationem  augendo,  ab  injuria 
locali  incitatam,  videtur;  nam  Mon.  Larrey  * 
hos  milites  in  tabernaculis  positos  qui  humi- 
do  loco  jacerent,  magis  morbo  obnoxios  esse, 
quam  alios,  nos  certiores  facit.  Mon.  Dazille  t 
jamdudum  idem  tradit;  his  verbis  utitur  : 
«  Quoique  le  Utemos  accidentel,  qui  survient 
«  4  la  suite  de  blessures,  soit  beaucoup  plus 


*  Relation  de  Chirurgicale  de  l'Armee  d'Orient. 
|  Sur  le  Tetanos. 

«  frequent  entre  les  tropiques  que  par  tout- 
"  ailleurs,  c'est  neanmoins  en  Canada  en 
"  1759  apres  le  bombardment  de  Quebec. 
"II  survint  vers  la  fin  d'Aout  de  pluies 
"  froides;  la  fraicheur  de  la  nuit,  et  celle  de 
"  matinees  devint  si  funeste  a  huit  de  nous 
"  blesses,  (a  qui  on  avoit  fait  des  amputations), 
«  qu'ils  perirent  du  tetanos.  II  faut  observer 
"  que  l'hospital  de  l'armee,  situe  dans  un  bas 
«  fonds,  etoit  tres  accessible  a  l'humidite,  et 
"  que  les  amputes  furent  tous  places  dans 
**  des  salles  basses." 

Hae  observationes,  cum  his  Blanei  de  hac 
re  conveniunt  *. 

Haud  levis  momenti  est,  medendi  ratione, 
ad  hoc  animum  attendere;  multos  enim  ex 
his  ita  sitis,  sub  idiopathico,  potius  quam 
symptomatico  a  vulnere,  laborare  j  aut  for- 
tasse  morbo  natura?  utriusque  participe,  causis 
eorum  simul  agentibus,  haud  veri  dissimile 
est.    Itaque  Larrey,  symptomata  qua:  hunc 


*  Vid.  loc.  jam  citat. 

morbum  in  Egypto  comitata  sunt,  notavit,  di- 
versa  esse  ab  his  in  tetano  traumatico  quai 
alibi  antea  animadverterat ;  eumque  non  esse 
lethalem  usque  ad  quintum  aut  diem  septi- 
mum  ;  sed  tetano  traumatico  vero  aeger  tertio 
die  vulgo  absumptus  est. 


DIAGNOSIS. 


De  hac  argumenti  parte,  multa  dicere  non 
opus  erit  ;  quippe  nulli  morbi  sunt  cum  qui- 
bus  tetanus  confundi  potest,  forsan  hydro- 
phobia  excepta  j  etiamque  ha*  dignoscatur, 
utpote  signa  utrique  morbo  non  communia 
sunt;  nam  in  tetano,  dolor  gravis  subter 
sterno  perceptus,  inde  dorsum  petens,  cor- 
poris parte  posteriore  musculorum  sitorum, 
contractione  spastica  violenta  consecutus, 
una  cum  aliis  signis  jam  dietis,  ad  duos  mor- 
bos  secernendos,  facile  sufficient :  aliisquc 
affectionibus  spasmodicis,  ex  rigiditate  in 

musculis  inter  remissionem  manente,  cog- 
nosci  potest. 


METHODUS  MEDENDT. 

Cum  injuria  quae   morbum  induxit  cor- 
poris membris  extremis  illata  fuerit,  medici, 
morbum  pendere  judicantes  a  systemate  cum 
nervo  lasso  consentiente,  partem  vulneratam 
amputari,  vel  ullo  alio  modo  omne  commer- 
cium  inter  earn  cerebrumque  tolli,  suadent. 
Sed  in  quibus  exemplis,  quove  tempore,  hie 
modus  curationis  maximo  usui  foret,  mini- 
me  convenit.    Mon.  Larrey,  amputationem 
factam,  morbo  invadente,  ei  quam  certis* 
sime  occurri  posse,  opinatur.  Tamen,  expe- 
rientiam  nequaquam  firmari  ejus  sententiam, 
multum  dolendum  est ;  longe  enim  majo- 

c 

rem  numerum  eorum  repertum  est  qui  hu- 
jusmodi   operationem   passi    sunt,  nullum 
commodi  accepisse,  verum  etiam  dolores  aux- 
isse,  tametsi  statim  in  multos  aggros  exerci- 
tam   morbi  signis  primis.     Hujus  rationis 
malum  tractandi  exitus  infelix,  fortasse  ei  jam 
per  systema  dissimenato  ascribendus  est,  vei 
cum  tetano  idiopathico  conjunctoj  quodinter- 
dum  calidis  in  regionibus  accidit  (ut  supra  dixi- 
mus),  et  quocirca  in  talibus  casibus,  aegro,  iis 
remediis  quae  in  corpus  universum  agunt,  so- 
lum auxilium  afferri  potest.    His  perpensis, 
modum  sine  discrimine,  membrum  affectum 
amputandi,  ex  toto  reprehendi  oportet;  prop- 
terea  quod,  malum  in  plerisque  asgris  totum 
systema  pervasit,  tempore  eodem  quo  maxil- 
lae  cum  rigiditate  correptae  sunt,  manifestum 
erit  j  et  hanc  praxin  tantummodo  in  iis  casi- 
bus  profuturam  esse,  ubi  ab  partis  sauciae  ir- 
ritatione  morbus  proveniat,  nobis  apparet 
Attamen  difficillimum  est  hos  duos  status  dig- 
noscere  (ut  alibi  diximus),  et  huic  rei  multum 

lucis  offiindendi  adhuc  restat.  Diversa  re- 
media,  qua?  vulneri  adhiberi  solita  sunt,  silen- 
tio  prseterire  decrevimus,  quoniam  minime 
multum  proficere  reperta  sint ;  et  solummo- 
do  commoda  esse  in  iis  quibus  plaga  se  male 
habeat,  videantur  ;  etiamque  turn,  pro  regulis 
vulgo  positis  a  chirurgiae  scriptoribus,  ad  viil- 
nerum  tractationem,  dirigi  oportet. 

Opium  est  remedium,  ad  hunc  morbum  me- 
dendum,  quod  diu  celebratum  fuit  :  tanti 
fuit  aestimatum,  ut  nonnulli  praecipuam  me- 
dici  fiduciam  in  eo  solo  collocari  debere  exis- 
timaverunt.  Auctor  Gallicus  *  de  hujus  medi- 
camenti  viribus,  ita  loquitur :  "  Enfin,  que  le 
"  seul  remede  propre  a  combattre  victorieuse- 
"  ment  tout  espece  de  te  anos,  est  Popium, 
"  sous  forme  liquide  ou  solide."    Quantis  do- 
sibus  tetano  administrari  possit,  sane  mirum 
est,  nullis  effectibus  ejus  solitis  subsequenti- 


*  Dazille  sur  le  T6tanos. 

bus.  Secundum  Moseleium,  systema  interdum 
adeo  minimum  afficitur,  drachmam  ejus  in  ven- 
triculum  injici  posse,  per  dies  tres  continuos 
horis  alternis,  sine  spasmis  imminutis,  et  som- 
no  ne  quidem  inducto.  Idem  auctor  tamen,  se 
nunquam  ullum  commodum  vidisse  aegro  pro- 
venire,  dosi  larga;  cum  aliquid  boni  minor  non 
afferret,  nos  certiores  facit.    Hoc  medicamen 
fortasse,  forma  tinctura  opii,  optime  adhibe- 
tur,  utpote  et  facilius  deglutitur,  citiusque 
ejus  effectus  in  corpus  edit,  quam  si  statu  so- 
lido  datum;    Dosis  primo,  ex  guttis  lx  vel 
lxx  intervallo  duarum  triumve  horarum,  esse 
debet ;  saepius  repetenda,  secundum  effectus 
qui  eduntur,  aut  morbi  gravitatem  :  et  si  de- 
.  o-lutiendi  difficultas,  quin  in  ventriculum  de- 
scendat,prohibeatur,  enemata,  quorum  opium 
partem  constituit,  adhibenda  sunt.    Opii  do- 
sis, donee  signa  multum  remiserint,  non  mmui 
oportetj  usumque  ejus  nequaquam  omnino 
intermitti,  antequam  aeger  spasmorum  ali- 
quamdiu  expers  fuerit,  ut  spasmi  saepe  rur- 

sus  denuo  recurrent.  Extrinsecus  adhibitum 
etiam,  partibus  male  praecipue  se  habentibus, 
vel  pedum  plantis,  ad  spasmos  levandos  non- 
nunquam  conduxisse,  et  fere  aegri  dolores  le- 
nire  repertum  est  *. 

Tepidarium,  una  cum  opii  usu,  remedia  sunt 
in  quibus  fidem  maximam,  tetani  vulnere  in- 
ducti  medela  reponere  debemus.  Chalmerus 
Australi-Carolinensis,  hujus  morbi  curatio- 
nem,  his  reraediis  duobus  fere  solis  confidi 
posse,  asseveravit.    Blaneus  quoque  de  usu 
eorum,  sic  ait :  "  Opium  and  the  warm  bath 
"  are  the  only  remedies  yet  known  which  are 
"  of  service  in  this  complaint,  and  much  will 
"  depend  on  their  judicious  employment." 
Tamen  medici,  de  balnei  tepidi  usu,  multum 
hodie  inter  sese  dissenserunt.    Haec  senten- 
tiae  discrepantia,  ex  eo  utendo  sine  discrimine, 
turn  tetano  idiopathico  turn  tniumatico,  for- 


*  Vid.  Lind  on  Diseases  of  Hot  Climutes. 

san  orta  est ;  quia  in  illo,  inutile,  saepe  perni- 
ciosum  esse,  repertum  est ;  et  frigidarium  ad 
eum  tollendum,  cui  spem  prsecipuam  habe- 
mus,  in  hoc  nihil  coramodi  afferre,  experientia 
docuit.  Haec  observatio  quidem  minime  nu- 
per  facta  est:  Hippocrate  enim,  lavationem 
frigidam  nocere  in  tetano  ex  vulnere  orto,  ac- 
cipimus.  In  hac  re,  ideoque,  tetani  genera 
duo  prsecipue  inter  sese  differunt.  Balnei 
calor,  aliqua  ex  parte,  pro  aegri  sensibus,  tem- 
perandus  est ;  temperies  ejus  autem,  nun- 
quam  gradum  nonagesimum  sextum  thermom. 
Fahren.  excedere  debet :  eoque,  ut  asger  ma- 
neat  necesse  erit,  donee  ictus  arteriarum  ple- 
niores  molhoresque  evadant ;  interea  dorsum 
spinaque,  manu  vel  linteo,  acriter  perfricanda 
sunt ;  dein  aagrotus  removendus,  laneo  panno- 
que  involvendus,  cute  etiamnum  humida ; 
postea  opii  dosis  larga  ei  dari  debet.  Si  la- 
vatio  prima  nihil  commodi  fuerit,  reitera- 
tio  frequens  raro  utilis  reperienda  erit. 

Fomenta  calida,  corporis  partibus  maxime 

laborantibus  adhibita,  ad  spasmos  doloresque 
in  preesentia  mitigandos,  interdum  conduxer- 
unt ;  Iuec  tantum  autem  pro  auxilio  habenda 
sunt,  et  locum  tepidarii  minime  occupare  de- 
bent,  ideoque  solummodo  usurpanda  cum 
remedium  posterius  parari  nequeat. 

Mercurius  quoque  ad  hunc  morbum  sub- 
levandum  usurpatus  fuit.    De  ejus  virtutibus 
autem,  (ut  multis  aliis  remediis  hoc  morbo 
adhibitis)  medici  inter  sese  latediscrepaverunt ; 
adeo  ut  in  dubio  haeream,  quos  sequi  oportet. 
Veruntamen,  cum  successu  prospero,  in  hac 
regione,  interdum  datum  fuit,  et  celeberrim. 
Monro  exemplum  hujus  morbi  tradit  *,  ubi 
drachmae  vigintae  ung.  hyd.  fort,  corporis  su- 
perficie  infricatse,  aegro  sanitatem  restitue- 
runt. 

Ideoque,  remedium  esse  in  tetani  tracta- 
tione  nequaquam  praetermitti  videtur  ;  et 


*  Physical  and  Literary  Essays,  vol.  iii. 

quandocunque  ad  eum  decursum  est,  larga 
manu,  eoque  modo  quae  systema  citissime  in 
potestatem  suam  redigit,  dari  oportet  j  utpote 
morbus  cursum  ejus  tempore  tarn  brevi  per- 
currit. 

Haec  remedia  prsecipua  dein,  quae  in  hoc 
morbo  funesto  adhibenda  sunt ;  sed  tantum 
mitigando  utilia  reperientur,  raro  quidem 
eum  curando. 

FesicatariiS)  scariftcationibus>  et  multis  aliis 
stimuJantibus,  quae  diversis  temporibus  lauda- 
tae  sunt,  "parum  confitendum  est ;  quia  non 
solum  inutilia,  inaniaque,  vero  quidem  nociva, 
reperta  sint :  itaque  ea  silentio  praeterire,  sa- 
tius  duximus. 

An  nicotiana  tabacum,  ex  vi  sedanti.  maxi- 
ma, omnibus  remediis  nunc  dictis  incassum 
tentatis,  periculum  meretur  ? 


FINIS. 


